Document ID: 31994D0383

Komisijas Lēmums
(1994. gada 3. jūnijs)
par kritērijiem, kas jāpiemēro uzņēmumiem, kuri ražo gaļas produktus, bet kuriem nav rūpnieciskas struktūras vai ražošanas jaudas
(Dokuments attiecas uz EEZ)
(94/383/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1976. gada 21. decembra Direktīvu 77/99/EEK par veselības problēmām, kas skar gaļas produktu un dažu citu dzīvnieku izcelsmes produktu ražošanu un tirdzniecību [1], kurā jaunākie grozījumi izdarīti ar Direktīvu 92/118/EEK [2], jo īpaši tās 9. panta 5. punktu,
tā kā jānosaka kritēriji uzņēmumu klasifikācijai, lai nodrošinātu Direktīvas 77/99/EEK vienādu īstenošanu;
tā kā dalībvalstis iepazīstinājušas Komisiju ar kritērijiem, ko tās ir pieņēmušas, lai novērtētu, vai uzņēmumam vai uzņēmumu kategorijai ir rūpnieciska struktūra vai ražošanas jauda;
tā kā Direktīvas 77/99/EEK 9. panta 1. un 2. punktā minētie izņēmumi attiecas vienīgi uz uzņēmumu struktūru, nevis uz higiēnas prasībām, kas noteiktas minētajā direktīvā;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
1. Direktīvas 77/99/EEK 9. panta 1. un 2. punktā minēto izņēmumu piešķiršanas vajadzībām dalībvalstis katram uzņēmumam nosaka maksimālo pieļaujamo ražošanas apjomu.
Nosakot šo maksimālo pieļaujamo ražošanas apjomu, tās īpaši ņem vērā šādus rādītājus: uzņēmuma struktūru un izvietojumu, produktu plūsmu, kā arī izejvielu un galaproduktu uzglabāšanas jaudu.
2. Šā panta 1. punktā minēto izņēmumu piešķiršana ir atkarīga no tā, vai katrs uzņēmums ievēro saskaņā ar 1. punktu noteikto pieļaujamo ražošanas apjomu.
3. Šā panta 1. punktā noteiktais ražošanas apjoms nekādā ziņā nepārsniedz 7,5 tonnas gala produkta daudzumu nedēļā vai - foie gras ražošanas gadījumā - vienu tonnu nedēļā.
2. pants
Šis lēmums ir adresēts dalībvalstīm.
Briselē, 1994. gada 3. jūnijā

Labels: 7
1
17